Cao Wenxuan

Cao Wenxuan (født 1954) er en kinesisk forfatter, best kjent for barnebøkene sine. Han mottok den internasjonelle H.C. Andersen-prisen i 2016.

Cao ble født i Yancheng, Jiangsu. Han begynte å studere kinesisk språk og litteratur ved Pekinguniversitetet i 1974 og utga sin første roman i 1983.

Som professor ved Pekinguniversitetet, konferansearrangør og antologiredaktør, er Cao Wenxuan en toneangivende stemme i utviklingen av kinesisk barnelitteratur. Han har arbeidet for et litteratursyn hvor kunsten har egenverdi – i motsetning til den pedagogiske, samfunnsoppdragende barnelitteraturen fra kulturrevolusjonen. Han argumenterer også for at barn skal lese både komedie og tragedie. Hans egne bøker skildrer det kinesiske landsbylivet med metaforer, enkelhet, klarhet og melankoli.

Hans romaner og noveller er oversatt til flere språk, inkludert engelsk, japansk, koreansk, fransk og russisk, i tillegg til at de er publisert i Taiwan. Han har to ganger blitt tildelt Song Qinglings barnebokpris, i tillegg til Bing Xins barnebokpris og Chen Bochuis barnebokpris.

Referanser

Eksterne lenker 
 

Kinesiske forfattere